പങ്കാളിത്ത പെന്ഷന് മറ്റ് വകുപ്പുകള് ഉത്തരവിറക്കുന്നത് വിലക്കി ധനവകുപ്പ് തിരുവനന്തപുരം സര്ക്കാര് ജീവനക്കാരുടെ പങ്കാളിത്ത പെന്ഷന് പദ്ധതിയുമായി ബന്ധപ്പെട്ട് ഇതര വകുപ്പുകള് ഉത്തരവിറക്കുന്നതില് കടുത്ത എതിര്പ്പ് പ്രകടിപ്പിച്ച് ധനകാര്യ വകുപ്പ്. പെന്ഷനുമായി ബന്ധപ്പെട്ട് ഇതര വകുപ്പുകള് ഉത്തരവിറക്കുന്നതിനും തുടര് നടപടികള് സ്വീകരിക്കുന്നതിനും വിലക്കേര്പ്പെടുത്തി ധനകാര്യ വകുപ്പ് ഉത്തരവിറക്കിയിട്ടുണ്ട്. പങ്കാളിത്ത പെന്ഷന് പദ്ധതിയുമായി ബന്ധപ്പെട്ട് നയപരമായ തീരുമാനങ്ങളെടുക്കുന്നത് ധനകാര്യ വകുപ്പാണെന്നിരിക്കെ ഇതു മറികടന്ന് ഇതര വകുപ്പ്, സ്ഥാപന മേധാവികള് ഉത്തരവിറക്കിയിരുന്നു. ഇതാണ് ധനകാര്യ വകുപ്പിന്റെ അതൃപ്തിക്ക് കാരണമായത്. സര്ക്കാറിന്റെ നയമോ സാമ്ബത്തിക, നിയമ വശങ്ങളോ പരിശോധിക്കാതെയാണ് ഇത്തരം ഉത്തരവുകളെന്ന് ധനകാര്യ സെക്രട്ടറി സഞ്ജയ് എം കൗള് പറയുന്നു. ശമ്ബള പെന്ഷന് വിഷയങ്ങളില് ധനകാര്യ വകുപ്പ് ഒഴികെയുള്ള വകുപ്പുകള് ഉത്തരവ് ഇറക്കുന്നത് വിലക്കിക്കൊണ്ട് സര്ക്കാര് ഉത്തരവ് നിലവിലുണ്ടെങ്കിലും ഇതിനെ മറികടന്നാണ് ഇതര വകുപ്പുകള് ഉത്തരവിറക്കുന്നതെന്നും ധനകാര്യ പെന്ഷന് വിഭാഗത്തിന്റെ അറിവില്ലാതെയുള്ള ഈ നീക്കം ജീവനക്കാര്ക്കും സര്ക്കാറിനും ഒരുപോലെ ബുദ്ധിമുട്ടായി മാറുന്നുവെന്നും സഞ്ജയ് എം കൗള് പറഞ്ഞു. ഈ സാഹചര്യത്തില് ധനകാര്യ ഇതര വകുപ്പുകള് സ്വന്തം നിലയില് ഉത്തരവിറക്കുന്നത് വിലക്കുന്നുവെന്നും ഏതെങ്കിലും വകുപ്പുകള് സ്വന്തം നിലയില് ഉത്തരവിറക്കുന്നുണ്ടെങ്കില് അതിന് മുമ്ബ് ധനകാര്യ വകുപ്പിന്റെ അനുമതി തേടണമെന്നും ഉത്തരവില് പറയുന്നു. ഇതോടൊപ്പം പദ്ധതി സംബന്ധിച്ച് ധനകാര്യ വകുപ്പിന്റെ അഭിപ്രായം തേടണമെങ്കില് പ്രൊപ്പോസല്, അനുബന്ധ രേഖകള് എന്നിവ സഹിതം മാത്രമേ ധനകാര്യ വകുപ്പിന് നല്കാന് പാടുള്ളൂവെന്നും ഉത്തരവില് നിര്ദേശിക്കുന്നുണ്ട്. 2013 ഏപ്രില് ഒന്ന് മുതല് നിയമനം ലഭിച്ച ജീവനക്കാര്ക്കാണ് പങ്കാളിത്ത പെന്ഷന് പദ്ധതി ബാധകമാക്കിയത്. കഴിഞ്ഞ യു ഡി എഫ് സര്ക്കാറിന്റെ കാലത്ത് നടപ്പാക്കിയതാണ് പങ്കാളിത്ത പെന്ഷന് പദ്ധതി. രാജ്യത്ത് ഡീസല് വിലയില് വര്ധനവ് പെട്രോള് വിലയില് മാറ്റമില്ല അനുനയ നീക്കങ്ങള്ക്കിടെ വി എം സുധീരന് എഐസിസി അംഗത്വവും രാജിവെച്ചു മോന്സണെ സഹായിക്കാന് പോലീസ് ഉന്നതരും ട്രാഫിക് ഐ ജി ഇടപെട്ടതിന്റെ തെളിവുകള് പുറത്ത് സംസ്ഥാനത്ത് ഹര്ത്താല് തുടരുന്നു കെ എസ് ആര് ടി സിയും നിശ്ചലം കോട്ടയത്ത് നിര്ത്തിയിട്ട ലോറിക്ക് പിന്നില് കാറിടിച്ച് രണ്ട് മരണം സംസ്ഥാനത്ത് പലയിടത്തും കനത്ത മഴ ശക്തമായ കാറ്റിനും ഇടിമിന്നലിനും സാധ്യത